Tvungen omsorg

Tvungen omsorg er en strafferettslig reaksjon i Norge. Tvungen omsorg hjemlet i straffeloven § 39 a.Straffeloven § 39 a En lovbryter som ikke kan straffes fordi vedkommende var «psykisk utviklingshemmet i høy grad», kan på visse vilkår dømmes til tvungen omsorg. Det er et vilkår for idømmelse av tvungen omsorg at det anses nødvendig for å verne samfunnet. I tillegg må det være nærliggende fare for at lovbryteren på nytt vil begå en alvorlig forbrytelse som krenker eller utsetter for fare andres liv, helse eller frihet.

 Gjennomføring 
Tvungen omsorg gjennomføres i en faglig enhet innen spesialisthelsetjenesten. Først blir den domfelte utredet, før vedkommende blir flyttet til et botiltak i nærheten av eget hjemsted. Den domfelte kan holdes tilbake mot sin vilje og hentes tilbake ved unnvikelse, om nødvendig med tvang.

Den faglig ansvarlige ved fagenheten bestemmer hvordan omsorgen til enhver tid skal gjennomføres. Ved avgjørelsen skal det legges vekt på hensynet til at den domfelte får adekvat behandling for sitt adferdsproblem og særlig på behovet for å beskytte samfunnet mot nye alvorlige lovbrudd.Forskrift om tvungen omsorg § 2

Fagenheten er en organisert under avdeling for sikkerhets-, fengsels- og rettspsykiatri ved St. Olavs hospital HF.https://www.stolav.no/avdelinger/psykisk-helsevern/klinikk-psykisk-helsevern-allmenn-rehabilitering-og-sikkerhet/avdeling-for-sikkerhets-fengsels-og-rettspsykiatri/sentral-fagenhet-for-tvungen-omsorg/

Se også
 Tvungent psykisk helsevern

Referanser

Eksterne lenker
 Sentral fagenhet for tvungen omsorg 

Kategori:Frihetsberøvelse
Kategori:Norsk strafferett